ai4bharat/Pralekha huggingface dataset:
गृह मंत्रालय
केंद्रीय गृहमंत्रालयाने पंजाबमध्ये पंतप्रधानांच्या भेटीच्या वेळी सुरक्षा व्यवस्थेतील त्रुटींसंदर्भात सविस्तर अहवाल मागवला
पंतप्रधानांच्या दौऱ्याच्या वेळी सुरक्षा व्यवस्थेत अशा प्रकारची बेफिकीरी अजिबात स्वीकारार्ह नाही आणि या संदर्भात संबंधितांची जबाबदारी निश्चित केली जाईल- केंद्रीय गृहमंत्री अमित शाह
नवी दिल्ली, 5 जानेवारी 2022
पंतप्रधान नरेंद्र मोदी यांच्या आजच्या पंजाब दौऱ्याच्या वेळी सुरक्षा व्यवस्थेमध्ये निर्माण झालेल्या त्रुटींबाबत केंद्रीय गृहमंत्रालयाने अहवाल मागवला आहे, अशी माहिती केंद्रीय गृहमंत्री अमित शाह यांनी ट्वीट करून दिली आहे.
केंद्रीय गृहमंत्र्यांनी त्यांच्या ट्वीटमध्ये म्हटले आहे, “ पंजाबमध्ये आज सुरक्षा व्यवस्थेमध्ये झालेल्या उल्लंघनासंदर्भात गृहमंत्रालयाने सविस्तर अहवाल मागवला आहे. सुरक्षा प्रक्रियेबाबत अशा प्रकारचे दुर्लक्ष अजिबात स्वीकारार्ह नाही आणि याबाबत संबंधितांची जबाबदारी निश्चित केली जाईल.”Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
युवा व्यवहार आणि क्रीडा मंत्रालय
राष्ट्रपती द्रौपदी मुर्मू यांनी 2020-21 साठी राष्ट्रीय सेवा योजना पुरस्कार केले प्रदान
राष्ट्रपती द्रौपदी मुर्मू यांनी आज राष्ट्रपती भवनात 2020-2021 साठीचे राष्ट्रीय सेवा योजना पुरस्कार प्रदान केले. केंद्रीय युवा व्यवहार आणि क्रीडा मंत्री अनुराग ठाकूर तसेच युवा व्यवहार आणि क्रीडा राज्यमंत्री निसिथ प्रामाणिक या पुरस्कार सोहळ्याला उपस्थित होते. युवा कार्य सचिव संजय कुमार आणि क्रीडा सचिव सुजाता चतुर्वेदी, मंत्रालयातील वरिष्ठ अधिकारी आणि इतर मान्यवरांचीही यावेळी उपस्थिती होती.
विद्यापीठे/+2 परिषद, कार्यक्रम अधिकारी/ राष्ट्रीय सेवा योजना  युनिट्स आणि एनएसएस स्वयंसेवकांनी समुदाय सेवेसाठी केलेले उल्लेखनीय योगदान ओळखून त्यांना प्रोत्साहित करण्यासाठी युवा व्यवहार आणि क्रीडा मंत्रालय, युवा व्यवहार विभाग, दरवर्षी त्यांना राष्ट्रीय सेवा योजना पुरस्कार प्रदान करते. सध्या देशभरात एनएसएसचे सुमारे 40 लाख स्वयंसेवक आहेत. 2020-21 या वर्षासाठी 3 वेगवेगळ्या श्रेणींमध्ये राष्ट्रीय सेवा योजना  पुरस्काराचे तपशील खालीलप्रमाणे आहेत:
|
|
S. No.
|
|
Categories
|
|
No. of Awards
|
|
Value of Award
|
|
1
|
|
University/ +2 Council
|
|
2
|
|
First Award: Rs.5,00,000/-  with a Trophy to the University/ +2 Council.
A Certificate and a Silver Medal to the Programme Coordinator.
Second Award: Rs.3,00,000 lakh  with a Trophy to the University/ +2 Council.
A Certificate and a Silver Medal to the Programme Coordinator.
|
|
2
|
|
NSS Units and their Programme Officers
|
|
10+10
|
|
Rs.2,00,000/- to each NSS Unit , with a Trophy.
Rs. 1,50,000/- to each Programme Officer with a Certificate and a Silver Medal.
|
|
3
|
|
NSS Volunteers
|
|
30
|
|
Rs. 1,00,000/- to each Volunteer, with a Certificate and a Silver Medal.
एनएसएस ही 1969 मध्ये सुरू झालेली केंद्रीय क्षेत्रातील योजना आहे. स्वयंसेवी सामुदायिक सेवेद्वारे विद्यार्थी युवकांचे व्यक्तिमत्व आणि चरित्र्य विकसित करण्याच्या प्राथमिक उद्देशाने सुरू झाली होती. एनएसएसची वैचारिक दिशा ही महात्मा गांधीजींच्या आदर्शांनी प्रेरित आहे. ‘आपल्याआधी दुसरा’ ,  असे एनएसएसचे अतिशय समर्पक ब्रीदवाक्य आहे.
नियमित आणि विशेष कॅम्पिंग उपक्रमांद्वारे समाजाच्या गरजा लक्षात घेऊन त्यांचे काम चालते  साक्षरता आणि शिक्षण,  आरोग्य, कुटुंब कल्याण आणि पोषण,  पर्यावरण संवर्धन,  सामाजिक सेवा कार्यक्रम,  महिला सक्षमीकरणासाठी कार्यक्रम,  आर्थिक विकासाशी संबंधित कार्यक्रम, उपक्रम,  आपत्तीच्या काळात बचाव आणि मदत,  स्वच्छता उपक्रम अशा सामाजिक संदर्भांच्या मुद्द्यांवर एनएसएस स्वयंसेवक काम करतात.
माहिती आणि प्रसारण मंत्रालय
दूरदर्शनच्या बातम्या आता दिसणार ऑस्ट्रेलियात
नवी दिल्ली, 21 मार्च 2022
भारत आणि ऑस्ट्रेलिया यांच्यातील परस्पर मैत्रीपूर्ण संबंध अधिक बळकट करण्यासाठी प्रसारण क्षेत्रातील सहकार्याला चालना देण्याकरिता भारताची सार्वजनिक प्रसारक प्रसार भारतीने 21 मार्च 2022 रोजी ऑस्ट्रेलियाच्या सार्वजनिक सेवा प्रसारक स्पेशल ब्रॉडकास्टिंग सर्व्हिस  सोबत सामंजस्य करारावर स्वाक्षरी केली आहे.
यामुळे ऑस्ट्रेलियातील भारतीय लोकांना डीडी न्यूज, डीडी इंडिया आणि डीडी न्यूजच्या विविध भाषा सेवा उपलब्ध होतील. या सामंजस्य कराराद्वारे, विविध शैलींमधील कार्यक्रमांच्या सह-निर्मिती आणि संयुक्त प्रसारणाच्या संधी दोन्ही प्रसारकांना गवसतील. ते संस्कृती, शिक्षण, विज्ञान, मनोरंजन, क्रीडा, बातम्या, प्रवास, संगीत आणि कला या क्षेत्रातील कार्यक्रमांची  देवाणघेवाण करतील.
दोन्ही सार्वजनिक प्रसारक व्यावसायिकांची देवाणघेवाण करतील आणि तांत्रिक ज्ञान आणि कार्यक्रम निर्मिती इत्यादींबद्दलचे ज्ञान सामायिक करण्यासाठी त्यांचे प्रशिक्षण आयोजित करतील. ते एकमेकांना माहितीचा पुरवठा आणि इतर संस्थात्मक आणि तांत्रिक सहाय्यासह सुविधा आणि सामान्य सहाय्य प्रदान करतील.
भारताचे परराष्ट्र सचिव हर्षवर्धन श्रृंगला यांनी या सामंजस्य करारावर पत्रकारांना माहिती देताना सांगितले की, “यामुळे कार्यक्रमांची देवाणघेवाण, या क्षेत्रातील कौशल्ये आणि ऑस्ट्रेलियातील दूरदर्शन वाहिन्यांवर डीडी इंडिया, डीडी न्यूज आणि डीडी सह्याद्री यांच्या दैनंदिन प्रसारणासाठी वेळ उपलब्ध होईल.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
संरक्षण मंत्रालय
संरक्षण क्षेत्रात ‘मेक इन इंडिया’ उपक्रम
नवी दिल्ली, 12 डिसेंबर 2022
सरकारने गेल्या काही वर्षात देशामध्ये संरक्षण सामग्रीचे उत्पादन आणि तंत्रज्ञानात स्वयंपूर्णतेला प्रोत्साहन देत, स्वदेशी बनावटीच्या रचना, विकास आणि संरक्षण सामग्रीच्या उत्पादनाला प्रोत्साहन देण्यासाठी अनेक प्रकारचे धोरणात्मक पुढाकार घेतले आहेत आणि सुधारणांचा अवलंब केला आहे. संरक्षण खरेदी प्रक्रिया 2020 अंतर्गत देशांतर्गत स्रोतांद्वारे भांडवली वस्तूंच्या खरेदीला प्राधान्य देणे, मार्च 2022 मध्ये उद्योग आधारित रचना आणि विकासासाठी 18 प्रमुख मंचांची घोषणा, सेनादलांसाठी एकूण 411 वस्तूंच्या चार सकारात्मक स्वदेशीकरण याद्या आणि संरक्षण क्षेत्रातील सार्वजनिक उपक्रमांसाठी एकूण 3738 वस्तूंच्या तीन सकारात्मक स्वदेशीकरण याद्यांची अधिसूचना, ज्यांच्या आयातीवर एका विशिष्ट कालमर्यादेनंतर प्रतिबंध असेल, जास्त कालावधीची वैधता असलेल्या औद्योगिक परवान्यांच्या प्रक्रियेमध्ये सुलभीकरण, स्वयंचलित मार्गांतर्गत 74% एफडीआयला परवानगी देत थेट परदेशी गुंतवणूक धोरणामध्ये उदारीकरण, मेक प्रक्रियेचे सुलभीकरण, मिशन डेफस्पेसचा प्रारंभ, स्टार्ट अप्स, सूक्ष्म, लघु आणि मध्यम उद्योगांना सहभागी करणारी इनोव्हेशन फॉर डिफेन्स एक्सलन्स  ही योजना, 2017 च्या सार्वजनिक खरेदी योजनेची अंमलबजावणी, संरक्षण संशोधन आणि विकासविषयक अर्थसंकल्पीय तरतुदीच्या 25% सह स्टार्ट अप्स आणि शैक्षणिक, देशांतर्गत स्रोतांकडून खरेदीसाठी लष्कराच्या आधुनिकीकरणाच्या संरक्षणविषयक अर्थसंकल्पीय तरतुदीमध्ये सातत्याने वाढ यांसारख्या पुढाकारांचा त्यात समावेश आहे.
स्वदेशीकरणावर आणि देशांतर्गत उद्योगांकडून खरेदीवर भर देत शस्त्रे, दारुगोळा, लढाऊ विमाने, हेलिकॉप्टर्स, क्षेपणास्त्र प्रणाली, युद्धनौका, पाणबुड्या, चिलखती वाहने, रडार, दळणवळण प्रणाली, टेहळणी प्रणाली इत्यादींसारख्या स्थानिक संरक्षण उत्पादन व्यवस्थेच्या सर्व प्रमुख क्षेत्रांना वर उल्लेख केलेल्या उपक्रमांचा लाभ मिळाला आहे आणि एमएसएमई आणि स्टार्ट अप्ससह देशांतर्गत उद्योगांच्या वृद्धीला देखील चालना मिळाली आहे. संरक्षण राज्यमंत्री अजय भट्ट यांनी डॉ. अनिल अग्रवाल यांनी विचारलेल्या प्रश्नाच्या लेखी उत्तरात आज राज्यसभेत ही माहिती दिली.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 141
रेल्वे मंत्रालय
भारतीय रेल्वेने 12.05.2020 पासून सुरु असलेल्या राजधानी श्रेणीच्या 30 विशेष गाड्या आणि 01.06.2020 पासून सुरु होणाऱ्या 200 विशेष मेल एक्सप्रेस गाड्यांसाठीच्या  निर्देशांमध्ये केली सुधारणा
रेल्वे मंत्रालयाने सर्व विशेष गाड्यांचा आगाऊ आरक्षण कालावधी  30 दिवसांवरून वाढवून 120 दिवस करण्याचा निर्णय घेतला आहे.
या सर्व 230 गाड्यांमध्ये पार्सल आणि सामानाच्या आरक्षणाची परवानगी असेल
वरील बदलांची अंमलबजावणी 31 मे 2020 च्या रेल्वे आरक्षण तारखेच्या सकाळी 08:00 वाजल्यापासून होईल
 निर्देशांमध्ये सुधारणा केली आहे. रेल्वे मंत्रालयाने सर्व विशेष गाड्यांचा आगाऊ आरक्षण कालावधी  30 दिवसांवरून वाढवून 120 दिवस करण्याचा निर्णय घेतला आहे. या सर्व 230 गाड्यांमध्ये पार्सल आणि सामानाच्या आरक्षणाची परवानगी असेल.
वरील बदलांची अंमलबजावणी 31 मे 2020 च्या रेल्वे आरक्षण तारखेच्या सकाळी 08:00 वाजल्यापासून होईल.
सध्याचे आरक्षण, रस्त्यांच्या कडेला असलेल्या स्थानकांवर तिकिटांचे तात्काळ आरक्षण वाटप इत्यादी इतर अटी नियमित वेळापत्रकानुसार धावणाऱ्या गाड्यांप्रमाणेच असतील.
या सूचना वाहतूक वाणिज्यिक संचालनालयाच्या मुख्य वाणिज्यिक परिपत्रकांतर्गत भारतीय रेल्वेच्या www.windianrailways.gov.in या संकेतस्थळावर देखील पाहिल्या जाऊ शकतात.
M.Jaitly/V.Joshi/P.Kor
अर्थ मंत्रालय
नवे महालेखा नियंत्रक म्हणून जे. पी. एस. चावला यांनी स्वीकारला पदभार
नवी दिल्ली, 16 ऑक्टोबर 2019
वित्त मंत्रालयात व्यय विभागात नवे महालेखा नियंत्रक म्हणून जे पी एस चावला यांनी आज पदभार स्वीकारला.
15 ऑक्टोबर 2019 पासून केंद्र सरकारने चावला यांची नवे महालेखा नियंत्रक म्हणून नियुक्ती केली आहे.
1985 च्या भारतीय नागरी लेखा सेवा अधिकाऱ्यांच्या तुकडीतल्या चावला यांनी दिल्लीतल्या दिल्ली कॉलेज ऑफ इंजिनियरिंगमधून मेकॅनिकल इंजिनियरिंगमधे बी ई पदवी प्राप्त केली आहे.
34 वर्षांच्या कारकीर्दीत प्रसार भारती, नागरी विकास, हवाई वाहतूक, पर्यटन, कृषी अशा विविध मंत्रालयात वेगवेगळ्या स्तरावर वेगवेगळ्या केडरवर त्यांनी काम केले आहे.
महालेखा नियंत्रक म्हणून काम करण्यापूर्वी चावला यांनी मुख्य लेखा नियंत्रक, केंद्रीय अप्रत्यक्ष कर मंडळ आणि सीमा शुल्क प्रमुख म्हणून काम केले आहे. जीएसटी अर्थात वस्तू आणि सेवा कर लागू करण्याआधी जीएसटी नेटवर्कची लेखा प्रक्रिया आणि कार्यान्वयनाला अंतिम रुप देण्यात त्यांनी महत्वपूर्ण भूमिका बजावली.
B.Gokhale/N.Chitale/D.Rane
(Visitor Counter : 62
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 105.43 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 14,313 नवे रुग्ण आढळले.
सध्या रुग्ण बरे होण्याचा दर 98.19%
गेल्या 24 तासांत 13,543 रुग्ण कोविडमुक्त; आजपर्यंत बरे झालेल्या एकूण रुग्णांची संख्या 3,36,41,175
देशात एकूण रुग्णांच्या तुलनेत उपचाराधीन रुग्णांचे प्रमाण एक टक्क्यापेक्षाही कमी, सध्या हे प्रमाण 0.47%; मार्च 2020 पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,61,555
साप्ताहिक पॉझिटिव्हीटी दर  गेल्या 36 दिवसांपासून सातत्याने 2% पेक्षा कमी
दैनंदिन पॉझिटिव्हीटी दर  गेल्या 26 दिवसांपासून सातत्याने 2% पेक्षा कमी
आतापर्यंत एकूण 60.70 कोटी चाचण्या झाल्या.NC/SP/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
उपराष्ट्रपती कार्यालय
उपराष्ट्रपतींनी गुरूनानक जयंतीच्या पूर्वसंध्येनिमित्त राष्ट्राला दिल्या शुभेच्छा
नवी दिल्ली , 29 नोव्हेंबर 2020
भारताचे उपराष्ट्रपती श्री. एम.वेंकैया नायडू यांनी गुरूनानक जयंतीच्या पूर्वसंध्येनिमित्त राष्ट्राला शुभेच्छा दिल्या आहेत. त्यांच्या संदेशाचा पूर्ण मजकूर असा आहे,
“गुरुनानक देव जी यांच्या जयंतीनिमित्त मी आपल्या देशातील सर्व जनतेला शुभेच्छा देत आहे. शीख धर्म संस्थापक श्री. गुरुनानक देव जी हे आपल्या थोर जीवनातून सत्य, करुणा आणि नीतीमत्तेचे प्रतीक म्हणून समोर आले आहेत. भारतातील आध्यात्मिक नेते, नीतीमत्ता उपदेशक, सुधारक आणि संत यांच्यात त्यांना वैशिष्ट्यपूर्ण स्थान आहे. त्यांच्या शिकवणीत सार्वत्रिक आवाहन आहे आणि ते आपल्याला करुणा आणि नम्रतेच्या मार्गावर वाटचाल करण्यासाठी प्रोत्साहीत करतील आणि जात,पंथ आणि धर्म कोणताही असला तरीही सर्व मानवजातीबद्दल आदर बाळगण्यासाठी प्रेरित करतील.
गुरूनानक जयंती हा कुटुंबीय आणि मित्रमंडळींसोबत एकत्र येण्याचा आणि साजरा करण्याचा उत्सव असतो.परंतु या वर्षी आलेल्या कोविड-19 या अभूतपूर्व आरोग्य आणीबाणीच्या पार्श्वभूमीवर मी माझ्या सहयोगी नागरीकांना कोविड आरोग्य आणि स्वच्छतेच्या मार्गदर्शक तत्वांचे पालन करत हा उत्सव साजरा करण्याचे आवाहन करत आहे.
या आनंदाच्या प्रसंगी ,मी देशातील ऐक्य आणि शांतीसाठी प्रार्थना करतो.”
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 55
पंतप्रधान कार्यालय
जागतिक अजिंक्यपद स्पर्धेत 20 वर्षाखालील 400 मीटर धावस्पर्धेत सुवर्णपदक पटकावणाऱ्या हिमा दास हिचे पंतप्रधानांकडून अभिनंदन
नवी दिल्ली, 13 जुलै 2018
फिनलँड येथे सुरु असलेल्या जागतिक अजिंक्यपद स्पर्धेत 20 वर्षाखालील 400 मीटर धावस्पर्धेत सुवर्णपदक पटकवणारी धावपटू हिमा दास हिचे पंतप्रधान, नरेंद्र मोदी यांनी अभिनंदन केले आहे.
“जागतिक अजिंक्यपद स्पर्धेत 20 वर्षाखालील 400 मीटर धावस्पर्धेत सुवर्ण पदक जिंकण्याची ऐतिहासिक कामगिरी करणारी धावपटू हिमा दास हिचा भारताला अभिमान वाटतो. तिने मिळविलेल्या यशाबद्दल तिचे अभिनंदन! तिचे हे यश भावी काळात युवा खेळाडूंना नक्कीच प्रेरणा देईल”, असे पंतप्रधान म्हणाले.
B.Gokhale/ R.Aghor/P.Malandkar
(Visitor Counter : 111
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 15.71 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
15,71,64,775
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.71  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
पंतप्रधान कार्यालय
पंतप्रधान 6 फेब्रुवारीला गुजरात उच्च न्यायालयाच्या हीरक महोत्सवानिमित्त आयोजित कार्यक्रमात आपले विचार व्यक्त करणार
नवी दिल्ली, 4 फेब्रुवारी 2021
पंतप्रधान नरेंद्र मोदी 6 फेब्रुवारी 2021 रोजी गुजरात उच्च न्यायालयाच्या हीरक महोत्सवानिमित्त आयोजित होणाऱ्या कार्यक्रमात सकाळी 10.30 वाजता व्हिडिओ कॉन्फरन्सिंगद्वारे आपले विचार व्यक्त करणार आहेत. यावेळी ते गुजरात उच्च न्यायालयाला 60 वर्षे पूर्ण होत असल्याबद्दल एका टपाल तिकिटाचे देखील प्रकाशन करतील. केंद्रीय कायदा आणि न्यायमंत्री, सर्वोच्च न्यायालयाचे आणि गुजरात उच्च न्यायालयाचे न्यायमूर्ती आणि गुजरातचे मुख्यमंत्री या कार्यक्रमाला उपस्थित राहतील. न्यायव्यवस्थेशी संबंधित समुदायातील सदस्य देखील या कार्यक्रमाला उपस्थित राहतील.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
तुरुंगात असलेल्या कैद्यांच्या समस्या सोडवण्यासाठी पंतप्रधान नरेंद्र मोदी यांच्या नेतृत्वाखाली आणि केंद्रीय गृहमंत्री आणि सहकार मंत्री अमित शहा यांच्या मार्गदर्शनाखाली गृह व्यवहार मंत्रालयाकडून विविध उपाययोजना
पंतप्रधान नरेंद्र मोदी यांच्या नेतृत्वाखाली आणि केंद्रीय गृहमंत्री आणि सहकार मंत्री अमित शहा यांच्या मार्गदर्शनाखाली गृह व्यवहार मंत्रालय तुरुंगात असलेल्या कैद्यांना भेडसावत असलेल्या समस्या सोडवण्यासाठी वेळोवेळी विविध पावलं उचलत आहे. यात कलम 436A चा गुन्हेगार प्रक्रिया संहितेत  समावेश, XXIA ‘प्ली बार्गेनिंग’ या नवीन पाठाचा गुन्हेगार प्रक्रिया संहितेत  समावेश इत्यादी बाबी आहेत. विधी सेवा प्राधिकरणाच्या माध्यमातून गरीब कैद्यांना विविध स्तरांवर मोफत विधी सेवा पुरवली जात आहे.
याशिवाय अर्थसंकल्पात अभिप्रेत असलेले अर्थसंकल्पीय लाभ समाजाच्या सर्व घटकांपर्यंत खात्रीशीररित्या पोहोचण्यासाठी अर्थसंकल्पात प्राधान्यक्रमावर असलेले मार्गदर्शक ‘सप्तर्षी’ शेवटच्या टप्प्यापर्यंत पोहोचत आहेत. यानुसार गरीब कैद्यांना सहाय्य ही एक घोषणा आहे. तुरुंगात असलेल्या आणि दंड किंवा जामीनाची रक्कम भरण्यासाठी असमर्थ गरीब कैद्यांना या माध्यमातून आवश्यकतेनुसार आर्थिक सहाय्य पुरवलं जातं. यामुळे अल्प शिक्षण आणि खालावलेला आर्थिक स्तर असलेल्या वंचित आणि उपेक्षित घटकातल्या गरीब कैद्यांना तुरुंगाबाहेर पडायला मदत मिळू शकेल.
सर्व संबंधितांबरोबर सल्लामसलत करून या योजनेच्या मुख्य रचनेला अंतिम स्वरूप देण्यात आले आहे. याअंतर्गत भारत सरकार राज्य सरकारांकडे आर्थिक सहाय्याचा पुरवठा करेल ज्याच्या मदतीने आर्थिक मर्यादांमुळे जामीन किंवा दंड न भरता आल्याने तुरुंगाबाहेर पडण्यास असमर्थ असलेल्या गरीब कैद्यांना लाभ होईल.
ही प्रक्रिया प्रभावीपणे पुढे येण्यासाठी तंत्रज्ञानावर आधारित सहाय्याच्या माध्यमातून हे लाभ गरीब कैद्यांपर्यंत पोहोचवण्याची तजवीज केली जाईल. यासाठी ई-कारागृह व्यासपीठ स्थापण्यासारख्या उपायांवर भर दिला जाईल, जिल्हा विधी सेवा प्राधिकरणाचं सबलीकरण आणि गरजू गरीब कैद्यांना दर्जेदार कायदेशीर मदत उपलब्ध करून देण्यासाठी संबंधितांमध्ये जागरुकता पसरवणे आणि त्यांच्या क्षमतेत वाढ करणे इत्यादी बाबींचाही समावेश आहे.
तुरुंग हे गुन्हेगारी न्याय प्रणालीचा एक महत्त्वाचा भाग असून कायद्याचं राज्य स्थापन करण्यात महत्त्वपूर्ण भूमिका बजावतात. गृह व्यवहार मंत्रालय विविध सूचनांच्या माध्यमातून राज्य सरकारांसोबत महत्त्वाची मार्गदर्शक तत्व वेळोवेळी सामायिक करतात. तुरुंगांमध्ये सुरक्षेच्या पायाभूत सुविधा वाढवण्यासाठी तसंच त्यांचं आधुनिकीकरण करण्यासाठी गृह व्यवहार मंत्रालयाकडून राज्य सरकारांना आर्थिक सहाय्याचा पुरवठा सुद्धा केला जातो.
पंतप्रधान कार्यालय
आंध्र प्रदेशातील नेल्लोर येथे एका सार्वजनिक सभेत झालेल्या अपघातातील जीवितहानीबद्दल पंतप्रधानांनी व्यक्त केला शोक
पंतप्रधान राष्ट्रीय मदत निधीतून मदतनिधीची घोषणा
नवी दिल्ली, 29 डिसेंबर 2022
पंतप्रधान नरेंद्र मोदी यांनी आंध्र प्रदेशातील नेल्लोर जिल्ह्यातील एका सार्वजनिक सभेत झालेल्या अपघातातील जीवितहानीबद्दल तीव्र दु:ख व्यक्त केले आहे.
पंतप्रधान राष्ट्रीय मदत निधीतून  मृतांच्या वारसांना प्रत्येकी 2 लाख रुपये आणि अपघातातील जखमींना 50,000 रुपये मदतनिधीची घोषणाही पंतप्रधानांनी केली आहे.
पंतप्रधान कार्यालयाने आपल्या ट्विट संदेशात म्हटले आहे:
"आंध्र प्रदेशातील नेल्लोर येथे एका सार्वजनिक सभेत झालेल्या दुर्घटनेमुळे दुःख झाले. शोकग्रस्त कुटुंबीयां प्रति सहवेदना. जखमी लवकर बरे होवोत. प्रत्येक मृतांच्या वारसाला पीएमएनआरएफ मधून 2 लाख रुपयांची मदत देण्यात येईल. जखमींना 50,000 रुपये दिले जातील: पंतप्रधान @narendramodi"G.Chippalkatti/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपतींनी श्री प्रणव मुखर्जी यांना त्यांच्या जयंतीनिमित्त वाहिली आदरांजली
भारताचे राष्ट्रपती राम नाथ कोविंद यांनी आज  भारताचे माजी राष्ट्रपती श्री प्रणव मुखर्जी यांना त्यांच्या जयंतीनिमित्त आदरांजली वाहिली. राष्ट्रपतींनी उत्तराखंड येथील राजभवनात श्री प्रणव मुखर्जी यांच्या प्रतिमेला पुष्पहार अर्पण केला.
जलशक्ती मंत्रालय
ग्रामीण भागातील 3.5 कोटी घरात पाण्यासाठी नळजोडण्यांचा जल जीवन मिशन अंतर्गत टप्पा पार
1 जानेवारी 2021 पासून पन्नास लाखाहून अधिक नळजोडण्या दिल्या गेल्या
प्रधानमंत्री नरेंद्र मोदी यांनी 15 ऑगस्ट 2019 रोजी जल जीवन मिशन ची घोषणा केली होती. 2024 सालापर्यंत देशातील ग्रामीण भागातील 3.53 कोटी घरांपर्यंत पाण्याच्या नळजोडण्या पोचवणे हे या मिशनचे उद्दिष्ट होते. 15 ऑगस्ट 2019 रोजी एकूण 18.93 कोटी ग्रामीण घरांपैकी 3.23 कोटी  घरांमध्ये नळजोडण्या अस्तित्वात होत्या. सर्व राज्ये व केंद्रशासित प्रदेशांच्या अथक प्रयत्नांमुळे आणखी 3.53 कोटी नळजोडण्यांचे उद्दिष्ट जल जीवन मिशनने पूर्ण केले आहे. 52 जिल्ह्यांतील 77,000 गावांमधील कुटुंबांना आता त्यांच्या घरात हक्काच्या नळजोडण्यांमार्फत पाणीपुरवठा होत आहे. आता 6.76 कोटी  म्हणजेच एक-तृतीयांश ग्रामीण घरांमध्ये नळाद्वारे पिण्याचे पाणी मिळत आहे.
शंभर टक्के नळजोडण्या देणारे गोवा हे देशातील पहिले राज्य असून त्यानंतर तेलंगणचा क्रमांक लागतो. समानता व सर्वसमावेशकतेच्या तत्त्वांना अनुसरून सर्व कुटुंबांना सुरक्षित पिण्याचे पाणी मिळवून देण्यासाठी आता सर्व राज्ये व केंद्रशासित प्रदेश स्पर्धेत उतरले आहेत. स्वच्छतेच्या ठरवलेल्या निकषांप्रमाणे व आवश्यक त्या प्रमाणात नियमित व कायमस्वरुपी पाणी पुरवठा देण्यासाठी जल जीवन मिशन सोबत राज्ये व केंद्रशासित प्रदेश भागीदारीत काम करत आहेत. त्याप्रमाणे प्रत्येक ग्रामीण घरांपर्यंत नळजोडणी पोहोचवण्यासाठी त्यांनी कृती योजना तयार केली आहे.
अस्वच्छ पाणी पुरवठा होणारी क्षेत्रे, दुष्काळी तसेच वाळवंटी प्रदेशातील गावे, अनुसूचित जाती- जमातीबहुल गावे, महत्त्वाकांक्षी जिल्हे आणि संसद आदर्श ग्राम योजनेतील गावांवर राज्यांनी खास लक्ष पुरवले आहे.
पूर्ण जग कोविड-19 महामारीशी लढा देत असल्याने आतापर्यंतचा जल जीवन मिशन चा प्रवास आव्हाने तसेच अडचणींनी युक्त असा होता. कोविडशी चाललेल्या लढ्यात व्यक्तीच्या सुरक्षिततेसाठी हात वारंवार धुण्याची क्रिया खूप महत्वाचे हत्यार झाले आहे. या काळात मास्कचा वापर करून तसेच सुरक्षित अंतर राखून राज्ये व केंद्रशासित प्रदेशांनी पाणीपुरवठ्यासाठी पायाभूत सुविधा उभ्या करण्याचे काम सुरू ठेवले होते. कोविड-19 महामारीतही सुरू राहिलेल्या या कामांमुळे गावाकडे परतलेल्या आणि स्थलांतरित झालेल्या कामगारांना रोजगार मिळाला. त्यादृष्टीने हे काम गावांसाठी जणू वरदानच ठरले आहे.
Jaydevi PS/U.Raikar/P.Kor
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 191.96 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 15,044 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,614 रुग्ण बरे झाले, त्यामुळे आतापर्यंत बरे झालेल्या रुग्णांची एकूण संख्या वाढून 4,25,92,455 वर
गेल्या 24 तासात 2,259 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.58 कोटी चाचण्या करण्यात आल्या. गेल्या 24 तासात 4,51,179 चाचण्या करण्यात आल्या.
संरक्षण मंत्रालय
भारतीय लष्करात महिला सैनिक पोलिसांची पहिली तुकडी दाखल
नवी दिल्ली, 8 मे 2021
बेंगळुरू येथील लष्करी पोलिस केंद्र आणि विद्यालय  यांच्या वतीने दिनांक 08 मे 2021 रोजी द्रोणाचार्य परेड मैदानावर 83 महिला सैनिकांच्या पहिल्या तुकडीच्या अधिकृत प्रमाणन कवायतीचे आयोजन करण्यात आले होते. सर्व कोविड मार्गदर्शक तत्वांचे पालन करत हा समारंभ साध्या स्वरुपात साजरा करण्यात आला.
सीएमपी सेंटर अँड स्कूलचे कमांडंट यांनी कवायतीची पाहणी करताना अभ्यासक्रम नुकताच पूर्ण करणाऱ्या महिला सैनिकांचे त्यांनी निर्दोषपणे कवायती सादर केल्याबद्दल अभिनंदन केले. मूलभूत सैन्य प्रशिक्षण, प्रशासकीय प्रशिक्षण या सर्व संबंधित पैलूंविषयी 61 सप्ताहांहून अधिक कालावधीचे प्रशिक्षण पूर्ण करत केलेल्या.
यशस्वी कामगिरीबद्दल त्यांचे अभिनंदन केले ज्यात पोलिसांची कर्तव्ये आणि युद्धकैद्यांचे व्यवस्थापन, औपचारिक कर्तव्ये यासह वाहन चालविण्याचे आणि सर्व वाहनांची देखभाल आणि सिग्नल कम्युनिकेशन्स अशा सर्व कौशल्य विकासांचा समावेश आहे.
कर्तव्यासाठी सर्व समर्पण, नीतिमत्ता आणि देशासाठी निःस्वार्थ सेवेचे महत्व विशद करताना, त्यांनी विश्वास व्यक्त केला की, देशातील विविध प्रदेश आणि भौगोलिक परिस्थितीतील प्रशिक्षण आणि त्यानुसार प्राप्त झालेल्या मानकांमुळे या महिला पोलिसांनी उत्तम स्थान प्राप्त होईल आणि नवीन युनिट्समध्ये त्यांच्यातील शक्तींचा पुरेपूर वापर करत स्व:ला सिद्ध करतील.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216
पंतप्रधान कार्यालय
पंतप्रधान येत्या 31 मे रोजी सिमल्याला देणार भेट आणि गरीब कल्याण संमेलनात होणार सहभागी
मोदी सरकारला आठ वर्षे पूर्ण झाल्याच्या निमित्ताने, देशभरात गरीब कल्याण संमेलनाचे आयोजन करण्यात येत आहे
यात देशभरातील निवडून आलेले लोकप्रतिनिधी जनतेशी थेट संवाद साधतील
नऊ केंद्रीय मंत्रालये आणि विभागांच्या योजनांतील लाभार्थ्यांशी पंतप्रधान या संमेलनाद्वारे साधणार संवाद
पंतप्रधान किसान योजनेचा 11 वा हप्ता पंतप्रधान यावेळी करणार वितरीत
नवी दिल्ली, 30 मे 2022
पंतप्रधान नरेंद्र मोदी 31 मे 2022 रोजी हिमाचल प्रदेशातील शिमला येथे भेट देणार आहेत. सकाळी 11 वाजता पंतप्रधान ‘गरीब कल्याण संमेलना’मध्ये सहभागी होतील. पंतप्रधानांच्या नेतृत्वाखालील सरकारला आठ वर्षे पूर्ण झाल्याच्या निमित्ताने देशभरातील विविध राज्यांच्या राजधानीच्या शहरांत, जिल्हा मुख्यालये आणि कृषी विज्ञान केंद्रांवरून हा अभिनव उपक्रम आयोजित करण्यात येत आहे.देशभरात लोकांनी निवडून दिलेल्या लोकप्रतिनिधींनी, शासनाद्वारे चालवल्या जाणाऱ्या विविध कल्याणकारी योजनांबद्दलचा जनतेचा अभिप्राय समजून घेत जनतेशी थेट संवाद साधावा, ही या संमेलनांमागील संकल्पना आहे.
सकाळी 09:45 वाजता पंतप्रधानांसह राज्यांचे मुख्यमंत्री, केंद्रीय मंत्री, राज्यमंत्री, खासदार , विधानसभेचे सदस्य आणि इतर निवडून आलेले लोकप्रतिनिधी आपापल्या राज्यांतून जनतेशी थेट संवाद साधतील आणि देशभरात 'गरीब कल्याण संमेलनाचा' प्रारंभ होईल. सकाळी 11:00 वाजता, या कार्यक्रमात पंतप्रधान सामील होतील आणि त्यानंतर, विविध राज्ये आणि स्थानिक स्तरावर होत असलेल्या कल्याणकारी योजनांची नोंद घेत हे संमेलन राष्ट्रीय स्तरावर पोहोचेल. संमेलनादरम्यान, पंतप्रधान भारत सरकारच्या नऊ मंत्रालये आणि विभागांच्या विविध योजनांच्या लाभार्थ्यांशी थेट संवाद साधतील.
देशभरात आयोजित करण्यात येत असलेल्या या संवादाचा उद्देश खुल्या वातावरणात जनतेकडून विनामूल्य आणि स्पष्ट अभिप्राय मिळविणे, लोकांच्या जीवनावरील कल्याणकारी योजनांचा प्रभाव समजून घेणे आणि विविध सरकारी कार्यक्रमांच्या संदर्भात त्यांचे योग्य रीतीने अभिसरण आणि परिपूर्ती होत आहे का याचा अंदाज घेणे, हे आहे. देशातील नागरिकांचे राहणीमान सुधारण्यासाठी  सरकारी कार्यक्रमांची सुदुरता आणि वितरण अधिक कार्यक्षम पध्दतीने करण्याच्या प्रयत्नांत हा उपक्रम आयोजित करण्यात आहे.
प्रधानमंत्री किसान सन्मान निधी  योजनेतील आर्थिक लाभाचा 11 वा हप्ता पंतप्रधान, यावेळी वितरीत करतील. यामुळे 10 कोटींपेक्षा जास्त लाभार्थी शेतकरी कुटुंबांना 21,000 कोटी रुपयांचा निधी हस्तांतरित करणे शक्य होईल.या प्रसंगी, पंतप्रधान देशभरातील प्रधानमंत्री किसान योजनेच्या लाभार्थ्यांशी संवाद देखील साधणार आहेत.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(